Jimmy Vesey

**James M. Vesey** (s. 26. toukokuuta 1993 Boston, Massachusetts, Yhdysvallat) on yhdysvaltalainen jääkiekkoilija, joka pelaa sveitsiläisessä Genève-Servette HC:ssä. Hän on pelipaikaltaan vasen laitahyökkääjä. Vesey on pelannut urallaan 626 NHL-ottelua.

*[[The Hockey News]]* -sivuston mukaan Veseyn suurimpiin vahvuuksiin kuuluu maalintekotaidot. Sivuston mukaan hän on myös kohtalaisen hyvän kokoinen, hyvä suojaamaan kiekkoa, pelaamaan kahteen suuntaan sekä käyttökelpoinen ylivoimalla. Veseylla on kuitenkin kehitettävää syöttötaidoissa.

## Ura
### Seuraura
Vesey kävi high schoolin Belmont Schoolissa, jonka jälkeen USHL-joukkue Youngstown Phantoms varasi hänet 37. pelaajana kesällä 2011. Vesey siirtyi kaudeksi 2011–2012 kuitenkin EJHL-junioriliigan South Shore Kingsiin. Hän voitti koko liigan piste- ja maalipörssin tehoilla 48+43=91. Vesey oli Kingsin paras pistemies ja maalintekijä myös pudotuspeleissä tehoilla 5+3=8. Hän pelasi kauden aikana EJHL:n tähdistöottelussa. Vesey valittiin kauden päätteeksi liigan parhaaksi hyökkääväksi pelaajaksi sekä arvokkaimmaksi pelaajaksi.

Nashville Predators varasi Veseyn kolmannella kierroksella 66. pelaajana . Samana kesänä hänet varasi myös QJHL-joukkue Victoriaville Tigres 210. pelaajana. Vesey ei kuitenkaan koskaan siirtynyt CHL:ään, jotta hän voisi pelata Yhdysvaltain yliopistosarjoissa.

Vesey kävi vuodet 2012–2016 Harvardin yliopistoa. *Freshman*-kaudellaan 2012–2013 hän jakoi 11 osumallaan joukkueensa sisäisen maalipörssin voiton Marshall Eversonin kanssa. Vesey valittiin kauden päätteeksi ECAC:n tulokkaiden tähdistökentälliseen. *Sophomore*-kaudellaan 2013–2014 hän voitti Harvardin sisäisen piste- ja maalipörssin tehoilla 13+9=22. *Junior*-kaudella 2014–2015 Vesey voitti koko ECAC:n piste- ja maalipörssin tehoilla 32+26=58. Harvard voitti sarjan mestaruuden ja Vesey valittiin vuoden pelaajaksi, ensimmäiseen tähdistökentälliseen sekä turnauksen tähdistökentälliseen. Vesey oli ehdolla myös koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Bostonin yliopiston Jack Eichelille.

Viimeisellä yliopistokaudellaan eli *Senior*-kaudella 2015–2016 Vesey nousi Harvardin kapteeniksi. Hän jakoi tehoilla 24+22=46 ECAC:n maalipörssin voiton Quinnipiacin Sam Anasin kanssa ja sijoittui pistepörssissä kolmanneksi. Vesey valittiin kauden päätteeksi sarjan vuoden pelaajaksi ja ensimmäiseen tähdistökentälliseen. Hän myös voitti toisella ehdokkuudellaan koko NCAA:n parhaalle pelaajalle myönnettävän Hobey Bake Awardin.

Alkuvuodesta 2016 Vesey kävi neuvotteluja hänet varanneen Nashville Predatorsin kanssa, mutta hän päätti ennen siirtotakarajaa kuitenkin jatkaa yliopistouransa loppuun ja katsella kauden jälkeen muita seuravaihtoehtoja vapailla markkinoilla. Veseyn ratkaisusta syntyi kohu ja häntä syytettiin "petturuudesta", sillä mm. *[[ESPN|ESPN:n]]* toimittaja Pierre LeBrunin mukaan Predatorsin seurajohto ei ollut pitkään aikaan ennen siirtotakarajaa tietoinen Veseyn valinnasta. Kesäkuussa 2016 seura kauppasi hänen pelaajaoikeutensa Buffalo Sabresiin vaihdossa  seitsemännen kierroksen varausvuoroon. Sabresin oikeudet Veseyyn oli kuitenkin voimassa vain 15. elokuuta 2016 asti, jona aikana hän pohti seuravalintaansa. Veseyn oli halukas palkkaamaan peräti seitsemän eri NHL-seuraa.

Elokuussa 2016 Vesey päätti tehdä kaksivuotisen tulokassopimuksen New York Rangersin kanssa. Hän teki NHL-debyyttinsä kauden 2016–2017 avauskierroksella 13. lokakuuta 2016 paikallisvastustaja New York Islandersia vastaan. NHL-uransa avausmaalin Vesey teki kolmannessa ottelussaan 19. lokakuuta 2016 San Jose Sharksia vastaan. Hänen osumansa jäi Rangersin 7–4-voittoon päättyneen ottelun ratkaisumaaliksi. Vesey keräsi ottelusta tehomerkinnän +2. Kaikkiaan Vesey teki tulokaskautensa aikana 80 runkosarjaottelussa tehot 16+11=27 ja 12 playoff-ottelussa tehot 1+4=5.

Vesey myytiin heinäkuussa 2019 Buffalo Sabresiin vaihdossa vuoden 2021 varaustilaisuuden kolmannen kierroksen varausvuoroon.

Lokakuussa 2020 Vesey teki Toronto Maple Leafsin kanssa yksivuotisen ja 900&nbsp;000 dollarin arvoisen sopimuksen. Maaliskuussa 2021 Toronto laittoi Veseyn vapaiden pelaajien waivers-listalle, josta hän siirtyi Vancouver Canucksiin.

Lokakuussa 2021 Vesey teki yksivuotisen sopimuksen New Jersey Devilsin kanssa. Lokakuussa 2022 Vesey palasi yksivuotisella sopimuksella New York Rangersiin. Tammikuussa 2023 Vesey teki kaksivuotisen jatkosopimuksen Rangersin kanssa. 

Maaliskuussa 2025 Rangers kauppasi Veseyn, Ryan Lindgrenin ja Hank Kempfin Colorado Avalancheen vaihdossa Juuso Pärssiseen, Calvin de Haaniin, toisen ja neljännen kierroksen varausvuoroihin vuoden 2025 varaustilaisuudessa.

### Maajoukkueura

Vesey edusti Yhdysvaltoja MM-kilpailuissa vuonna 2015, jolloin hän voitti pronssia. Vesey pelasi myös alle 20-vuotiaiden MM-kilpailuissa vuonna 2013, jolloin hän voitti maailmanmestaruuden.

## Muuta
Veseyn pikkuveli Nolan pelaa Mainen yliopistojoukkueessa ja hänellä on Toronto Maple Leafsin NHL-varaus vuodelta . Veljesten isä James "Jim" Vesey pelasi omalla urallaan yhteensä 15 NHL-ottelua St. Louis Bluesissa ja Boston Bruinsissa. Hän toimii nykyään Toronto Maple Leafsin kykyjenetsijänä.

## Tilastot

## Lähteet
*
*

### Viitteet